

Lokakuu 2015

Uudet lamellilaikat pinnan työstöön

Norton lanseeraa Rapid Prep –pinnankäsittelylaikkoja kulmahiontaan. Valmistajan mukaan uuden sideaineen ansiosta laikka ei jätä jälkiä ja aikaa vievä uudelleentyöstö vähenee.

Rapid Prep –lamellilaikkoja käytetään purseenpoistoon, mattaukseen, puhdistukseen sekä ruosteen ja maalin poistoon erilaisista metalleista ja ei-rautametalleista. Uudet laikat on valmistettu Rapid Prep –nailonlamelleista, jotka on kiinnitetty lomittain lasikuidusta valmistetulle tukilevylle. Rakenne aikaansaa sen, että laikka on erittäin joustava ja taipuisa ja siksi se sopii profiilien ja ääriviivojen hiontaan. Valmistajan mukaan uuden Clean Bond™- sideaineen ansiosta laikat jättävät vähän jälkiä erityisesti runsasseosteiseen teräkseen, joten yksityiskohtia ei tarvitse työstää uudelleen. Laikkojen tukkeutumisen riski on pieni, joten ne ovat sopivia myös pehmeiden metallien kuten alumiinin työstöön.

Valikoimassa on laikkoja 125 mm halkaisijalla karkeuksilla karkea, keskikarkea, hieno ja erittäin hieno. Rapid Prep –valikoimaan kuuluu lisäksi laikkoja 25, 38, 50 ja 76 mm halkaisijalla ja niissä on pikakiinnitys. Niitä käytetään erityisen pidikkeen kanssa paineilma- tai sähkökoneissa. Laikkoja on lisäksi myös 115, 127 ja 180 mm halkaisijalla ja niissä on joko tarrakiinnitys tai reikä irtokaralle.

”Uusien lamellilaikkojen joustavan rakenteen ansiosta pintakäsittely on tehokkaampaa jälkiä jättämättä ja näin ollen laikka sopii erinomaisesti esimerkiksi purseenpoistoon tai ruostumattoman teräksen pintakäsittelyyn”, kertoo Timo Sutinen, Saint-Gobain Abrasives AB:n Suomen myyntivastaava.

LEHDISTÖTIEDOTE

**Saint-Gobain Abrasives AB**

Teollisuustie 1, 33470 Ylöjärvi · Puhelin: 0400-535 984

Sähköposti: timo.sutinen@saint-gobain.com  
Kotisivu: www.saint-gobain-abrasives.com